Raine Loo
Raine Loo (28. märts 1945 Taevere vald – 16. mai 2020 Tallinn) oli eesti näitleja. Ta lõpetas 1963. aastal Tartu 8. Keskkooli ja 1965. aastal Vanemuise õppestuudio. Aastatel 1965–2004 töötas Raine Loo Vanemuise teatris näitlejana, oli ka lavastaja assistent. Ta mängis filmides "Kolme katku vahel" (Eesti Telefilm, 1970), "Värvilised unenäod" (Tallinnfilm, 1975), "Inimene, keda polnud" (Tallinnfilm, 1989) ja "See kadunud tee" (Tallinnfilm, 1990); telelavastuses "Püha öö – üksildusöö" (1982) ja kuuldemängudes ("Iphigeneia Taurises", 1982).